|  |
| --- |
| **СПИСЪК** |
| **за допуснатите и недопуснати кандидати за длъжността:** |
|  |
| **„ДИРЕКТОР НА ДИРЕКЦИЯ“** |
| в административно звено: дирекция „Административно-правно, финансово и стопанско обслужване”, в Регионална здравна инспекция – Враца. |
|  |
| Инициали на  кандидата | Представени | Удостоверяват ли | Основание за  |
| и вх. № на документитеза участие в конкурс | ли са всички | представените документи | недопускане |
|  | документи, | съответствие на кандидата |  |
|   | които се изи- | с обявените минимални |  |
|   | скват според  | и специфични изисквания |   |
|   | обявата | за длъжността |   |
| 1. В.Н.В.вх. № 94-11/14.03.2024 г., час 9.20 | Да | Да | Няма  |
| 2. С.Б.Б. вх. № 95-1/19.03.2024 г., час 16.43 | Да | Да | Няма |

**I. Въз основа на преценката, конкурсната комисия реши:**

А) Допуска до конкурс следните кандидати:

1. В.Н.В., вх. № 94-11/14.03.2024 г., час 9.20

2. С.Б.Б., вх. № 95-1/19.03.2024 г., час 16.43

Б) Не се допускат до конкурс следните кандидати:

 Няма недопуснати кандидати.

**II.** Допуснатите кандидати следва да представят включително на хартиен и електронен носител (CD), разработена концепция за стратегическо управление на тема: „Визия за управление и развитие на дирекция „Административно-правно, финансово и стопанско обслужване“ в Регионална здравна инспекция – Враца”, в срок до 17,00 ч. на 08.04.2024 г. в сградата на Регионална здравна инспекция-Враца, на адрес: гр. Враца, ул. „Черни Дрин“ № 2, ет. 2-ри, стая № 217. Документите се приемат от служител с област на дейност „Човешки ресурси“ в РЗИ-Враца.

**ІII. Изисквания към концепцията:**

1. Изисквания към съдържанието:

**Показатели за оценка** **на концепцията**:

* Структурата на концепцията да отговаря на зададената тема;
* Наличие на стратегически цели, приоритети и задачи на дирекция „Административно-правно, финансово и стопанско обслужване“;
* Мисия и визия за управление и развитие на дирекция „Административно-правно, финансово и стопанско обслужване“;
* Планиране на дейности **–** представени са конкретни, реалистични и постижими действия по провеждането на управлението и контрола на дирекцията;
* Оценка на резултатите **–** посочени са очакваните резултати при осъществяването на управлението и контрола по изпълнението на функциите на дирекцията;
* Познаване на нормативните актове **–** познаване на нормативните актове, които имат отношение към функциите на дирекция „Административно-правно, финансово и стопанско обслужване“.

2. Изисквания към структурата и оформлението:

* Умение за организиране и структуриране на информацията;
* Умение за изграждане на ясен, логически последователен и целенасочен текст;
* Достъпност и точност на изложението;
* Ясен и точен език в съответствие с книжовно езиковите норми на съвременния български език.
* Обем на разработената концепция – не повече от 20 стандартни машинописни страници, шрифт Times New Roman, 12 пункта, разстояние между редовете 1,5.

**ІV. Критерии за преценка**

В съответствие с чл. 39 от Наредбата за провеждане на конкурсите и подбора при мобилност на държавните служители /НПКПМДС/ всеки член на комисията се запознава с представените писмени концепции на кандидатите и ги преценява по 5-степенна скала.

* **Оценка 5** се поставя на концепция, която ***напълно*** отговаря на посочените изисквания.
* **Оценка 4** се поставя на концепция, която в ***голяма степен*** отговаря на посочените изисквания (пропуските са несъществени – присъстват всички структурни елементи на концепцията, но някои от тях не са ясно и точно назовани или описани).
* **Оценка 3** се поставя на концепция, която ***като цяло*** отговаря на посочените изисквания, но се откриват пропуски по отношение на изискванията към съдържанието или изискванията към структурата и организацията на изложението.
* **Оценка 2** се поставя на концепция, която в ***малка степен***отговаря на посочените изисквания (пропуските по отношение на изискванията към съдържанието и изискванията към структурата и организацията са съществени).
* **Оценка 1** се поставя на концепция, която ***не отговаря*** на посочените изисквания и не личи умение за стратегическо мислене и управление.

Оценката на всеки кандидат е средноаритметична от оценките на проверяващите. До защита на концепцията се допускат кандидати, чиито концепции са преценени като отговарящи на изискванията и оценени с оценка **не по-ниска от "4".**

**V. Критерии за преценка на кандидатите при защита на представената от тях концепция:**

1. Способност за ясно и убедително представяне на идеи и аргументиране на позиции и решения, свързани със зададената тема.
2. Степен на самостоятелност при разработване на представената писмена разработка и доколко тя е резултат от неговите собствени усилия.
3. Степен на познаване на нормативните актове, които имат отношение към темата на концепцията и кръга на проблема.
4. Управленски знания и умения.
5. Комуникативни умения и езикова култура.

Продължителността на защитата на концепцията ще бъде до 30 минути.

Съгласно чл. 39, ал. 5 от НПКПМДС защитата на концепцията се изразява в отговори на въпроси по темата на концепцията и на въпроси за определяне на степента, в която кандидатът притежава компетентностите, необходими за изпълнението на длъжността. Общият резултат на всеки кандидат е средноаритметична величина от преценката на членовете на конкурсната комисия по 5-степенна скала, която се основава на пълнота и аргументираността при защитата, а именно:

* **Оценка 5** се поставя за дадени отговори, които ***напълно*** отговарят на зададените критерии; кандидатът е убедителен, представените твърдения са добре аргументирани, предлага адекватни на ситуацията действия;
* **Оценка 4** се поставя за дадени отговори, които в ***голяма степен*** отговарят на зададените критерии (пропуските са несъществени); представените аргументи са достатъчни, кандидатът е убедителен;
* **Оценка 3** се поставя за дадени отговори, които ***като цяло*** отговарят на зададените критерии, но се откриват пропуски по отношение на изискванията; представените при защитата аргументи са недостатъчни;
* **Оценка 2** се поставя за дадени отговори, които в ***малка степен*** отговарят на зададените критерии (пропуските по отношение на изискванията са съществени); представените аргументи са недостатъчни, отговорите на поставените въпроси са неубедителни и необосновани;
* **Оценка 1** се поставя за дадени отговори, които ***не отговарят*** на посочените изисквания и не личи умение за стратегическо мислене и управление; кандидатът не е аргументиран при отговорите на въпросите, отговорите на поставените въпроси са изцяло неубедителни и необосновани;

Оценката на всеки кандидат е средноаритметична от оценките на проверяващите. До интервю се допускат кандидати, чиито оценки от концепцията и защита на концепцията са преценени като отговарящи на изискванията и оценени с оценка **не по-ниска от "4",** която е формирана като средноаритметична оценка от общата оценка на комисията на концепцията и общата оценка на комисията от нейната защита.

До участие в интервю се допускат кандидатите, чиито резултат от оценяване на концепцията и защитата на концепцията е **най-малко „8”.**

**VI.** Съгласно разпоредбата на чл. 34, ал. 5 от НПКПМДС, отчитайки по-голяма тежест на интервюто комисията прие резултатите от него да се умножават с коефициент „5”, а резултатите от общата оценка от оценката на концепцията и нейната защита – с коефициент „4”, със следните мотиви:

Имайки предвид, че задачата на конкурсната комисия при провеждане на интервюто е да провери професионалните и делови качества на кандидатите, т.е. комисията да вземе предвид самото представяне на кандидата, в т.ч.: неговото умение за комуникация; дали кандидатът отговоря конкретно или общо на въпросите; дали има добър професионален изказ; добри умения за аргументиране и убеждаване; добро познаване и ползване на нормативни актове, определи с по-висок коефициент „5” да се умножават резултатите от интервюто.

 **VII.** **По отношение на интервюто, комисията реши:**

1. Интервюто се провежда до 30 минути с всеки кандидат.

2. По време на интервюто членовете на конкурсната комисия задават на всички кандидати едни и същи въпроси за преценка в каква степен кандидатът притежава професионални и делови качества, необходими за заемане на длъжността, в съответствие с критериите за преценка на кандидатите от приложение № 7 към чл. 42, ал.4 от НПКПМДС, които са:

1. Стратегическа компетентност;

2. Лидерска към резултатите;

3. Управленска компетентност;

4. Ориентация към резултати;

5. Компетентност за преговори и убеждаване;

6. Работа в екип;

7. Фокус към клиента (вътрешен/външен);;

8. Дигитална компетентност.

 3. Всеки член на комисията поставя индивидуална оценка на кандидата по отделните критерии по 5 - степенна скала, както следва:

5 - напълно отговаря на изискванията за длъжността;

4 - в голяма степен отговаря на изискванията за длъжността;

3 - в средна степен отговаря на изискванията за длъжността;

2 - в малка степен отговаря на изискванията за длъжността;

1 - не отговаря на изискванията за длъжността.

 4. Въз основа на отговорите на кандидата, всеки член на конкурсната комисия вписва своята преценка във Формуляр за преценка на кандидатите от интервюто (Приложение №7 към чл. 42, ал. 4 от НПКПМДСл). Всеки член на конкурсната комисия определя резултата на съответния кандидат като изчислява средноаритметична величина от оценките по отделните критерии. Общият резултат от интервюто на всеки кандидат е средноаритметична величина от оценките на членовете на конкурсната комисия. Окончателният резултат от интервюто на всеки кандидат е осреднения резултат, закръглен до 2-ри десетичен знак от оценките на всички членове на комисията.

 5. Максималният резултат от интервюто е 5.00.

 6. Минималният резултат, при който кандидатът ще се счита за успешно издържал интервюто е 4.00 . Кандидатите, получили резултат под 4.00 на интервюто, няма да имат сформиран окончателен резултат и няма да участват в крайното класиране.

**VIII. Окончателният резултат** на всеки кандидат е сбор от резултатите, получени при оценката на концепцията и нейната защита умножена с коефициент „4“ и оценката от интервюто умножена с коефициент „5“.

Цветелина Страшимирова: (п)

Председател на конкурсната комисия